ELÄMÄNI ON MENOSSA JOHONKIN 1/2
Kuvittele, jos me kaikki eläisimme syvästi tietoisina vakaumuksestamme.
Onko sinulla tuollainen vakaumus, päättäväisyys ja tarkoitus elämässäsi?
Miten paljon elämäsi muuttuisi, jos eläisit vakaumuksesi mukaan?
Syvä tietoisuus vakaumuksesta auttaa sinua keskittymään olennaiseen.
Hei! Mukavaa, että liityit seuraan.
Puhun tänään aiheesta "Elämäni on menossa jonnekin".
Tiedätkö, kuka oikein olet, mitä olet tekemässä ja minne olet menossa?
Uskon, että puheeni siunaa sinua.
Saarnani aihe on "Elämäni on menossa jonnekin."
Onko sinun elämässäsi liikettä, onko se menossa jonnekin?
Luen jakeet 2. Tim. 1:8―14. Saarnani perustuu koko tähän jaejaksoon.
"Älä siis häpeä todistusta Herrastam- me äläkä minua, hänen vankiaan, -
vaan kärsi yhdessä minun kanssani vaivaa evankeliumin tähden, -
sen mukaan kuin Jumala antaa voimaa, hän, -
joka on meidät pelastanut ja kutsunut pyhällä kutsumuksella, -
ei meidän tekojemme mukaan, vaan oman aivoituksensa ja armonsa -
mukaan, joka meille on annettu Kristuksessa Jeesuksessa -
ennen ikuisia aikoja, mutta nyt ilmisaatettu meidän Vapahtajamme -
Kristuksen Jeesuksen ilmestymisen kautta, joka kukisti kuoleman -
ja toi valoon elämän ja katoamat- tomuuden evankeliumin kautta, -
jonka julistajaksi ja apostoliksi ja opettajaksi minä olen asetettu.
Siitä syystä minä myös näitä kärsin, enkä sitä häpeä; -
sillä minä tunnen hänet, johon minä uskon, ja olen varma siitä, -
että hän on voimallinen siihen päivään asti säilyttämään sen, -
mikä minulle on uskottu. Ota esikuvaksi ne terveelliset sanat, -
jotka olet minulta kuullut, uskossa ja rakkaudessa, -
joka on Kristuksessa Jeesuksessa. Säilytä se hyvä, -
mikä sinulle on uskottu, Pyhän Hengen kautta, joka meissä asuu."
Isä, kiitän Sanasi voimasta -
ja rukoilen, että ihmiset voivat tänään ottaa sen vastaan.
Sinulle kunnia Jeesuksen nimessä.
Kerron tarinan seurakuntamme alkuajoilta, jolloin meitä ei tunnettu.
Kun mietin tätä tarinaa, olen iloinen, ettei meitä vielä tuolloin tunnettu.
Eräs nuorten ryhmistämme halusi havainnollistaa sitä, -
että ulkomailla kristittyjä saatetaan vainota heidän uskonsa vuoksi -
ja että jotkut ovat kuolleet, koska pitävät kiinni uskostaan Jeesukseen.
Heistä on tullut marttyyreja.
Jo vuosia olemme keränneet kaikissa nuorten ryhmissämme -
erityisen kolehdin lähetystyöhön ja seurakuntien istuttamiseen.
Nämä nuoret halusivat havainnollistaa vainoja elävästi.
Kun kolehdin aika tuli, he olivat järjestäneet niin, -
että kommandopipoiset ihmiset hyökkäsivät kokoukseen -
leluaseilla varustautuneina ja käskivät ihmisiä -
kieltämään Jeesuksen, sillä muuten heidät tapettaisiin.
Eräs tyttö oli vessassa tuon hyökkäyksen aikaan.
Hän tuli keskelle tätä kaikkea, pelästyi ja juoksi kirkuen pihalle.
Hän juoksi naapuriin ja soitti poliisin.
Näytti siltä, että kaikki Länsi-Sydneyn alueen poliisiautot tulivat paikalle.
Jopa poliisihelikopteri tuli. Tämä ei ole vitsi.
Seuraavana päivänä kaikissa Sydneyn puheohjelmissa puhuttiin, -
kuinka typerää tuo oli.
Kiitos Herralle, että tuolloin ihmiset eivät juuri tunteneet meitä, -
mutta se oli joka tapauksessa lapsellista ja tyhmää.
Kuitenkin tuo tarina muistuttaa minua äsken lukemistani jakeista.
Ne ovat kuin Paavalin joutsenlaulu, viimeinen hänen kirjoittamansa kirje.
Hän oli vankilassa, ja pian hänet teloitettiin uskonsa vuoksi.
Hän kirjoitti Timoteukselle, nuorelle pastorille, joka oli Efesoksessa -
siitä, kuinka elää päättäväisesti ja vakaumuksensa mukaan, -
niin tietoisena tarkoituksestaan, ettei tämä hevillä luopuisi siitä.
Hän rohkaisi Timoteusta pitämään kiinni uskostaan.
"...sillä minä tunnen hänet, johon minä uskon, ja olen varma siitä, -
että hän on voimallinen siihen päivään asti säilyttämään sen, -
mikä minulle on uskottu."
Oikeastaan Paavali sanoi: "Tiedän, mihin olen menossa".
Sellaisessa ihmisessä on jotain puoleensavetävää.
Hänellä on vahva vakaumus ja hän tietää, kuka on Kristuksessa.
Hän tietää, mitä on tekemässä ja mihin suuntaan menossa.
Se vetää puoleensa.
Jos olet nuori mies, joka haluaa vaimokseen kauniin naisen, -
jolla on vahva usko Jumalaan, ole mies, joka tietää, mihin on menossa.
Älä jahkaile. "Mitä haluat tehdä tänään?"
"En tiedä, entä sinä?" "En tiedä, ehkä vain katsotaan telkkaria."
Tuo ei houkuttele. Vakaumuksen miehessä on sitä jotakin.
Hän ei kerskaile sillä, mutta syvältä hänen sisimmästään -
huokuu käsitys siitä, että hänen elämänsä on menossa jonnekin.
Teini-ikäiset eivät oikein vielä tiedä, keitä he ovat, -
ja siksi on normaalia, etteivät he myöskään tiedä, mihin ovat menossa.
On kuitenkin surullista, -
jos joku ei kuitenkaan vielä kaksi-, kolmi- tai viisikymppisenäkään tiedä, -
kuka hän on, mitä hän on tekemässä ja minne hän on menossa.
Haluan rohkaista teitä elämään syvästi tietoisena vakaumuksestanne.
Paavalin olosuhteet olivat äärimmäiset, mutta hän puhui vain -
pelastuksestaan, kutsustaan ja siitä, -
että hän tiesi, keneen uskoi ja että Jumala pitäisi hänestä huolen.
Hänen vahva vakaumuksensa osoitti, mistä hänen elämässään oli kyse.
Hän tiesi elämänsä suunnan, oli valmis kuolemaan sen vuoksi -
ja haastoi Timoteusta toimimaan samoin. Näen näissä jakeissa -
sellaisen ihmisen tunnusmerkkejä, jolla on vahva vakaumus, -
joka perustuu Jumalan sanaan, lupaukseen ja tarkoitukseen.
Minusta ne ovat viehättäviä ja auttavat pysymään Jumalan tahdossa.
Ensimmäinen niistä on: Vakaumus saa aikaan uskollisuutta.
Minusta uskollisuus on yksi viehättävimmistä ja väkevimmistä -
ominaisuuksista, joita ihmisellä voi olla. 2. Tim. 1:8: -
"Älä siis häpeä todistusta Herrastam- me äläkä minua, hänen vankiaan, -
vaan kärsi yhdessä minun kanssani vaivaa evankeliumin tähden, -
sen mukaan kuin Jumala antaa voimaa".
Ihmiset ovat usein kuin ystäviä, jotka kääntävät selkänsä tiukassa paikassa.
He ovat uskollisia hyvinä aikoina, mutta uskollisuus testataan -
kunnolla vasta vaikeina aikoina, silloin, kun se voi käydä kalliiksi.
Paavali sanoo, ettei Timoteuksen tule koskaan hävetä Herraa -
tai Paavalia, Hänen vankiaan, -
vaan kärsiä hänen kanssaan. Ei Timoteuksen tarvitse tulla vankilaan, -
vaan Paavali haluaa tämän olevan tukenaan koko sydämestään.
Minua viehättää se, että ihminen on koko sydämestään uskollinen -
Jumalalle ja ihmisille, joita Jumala on hänen elämäänsä antanut.
Se on yksi hienoista asioista, jotka seuraavat syvää vakaumusta.
Ilman sitä olemme kaikkien tuulten heiteltävinä. Snl. 18:24: -
"Häviökseen mies on monien ystävä, -
mutta on myös ystäviä, veljiäkin uskollisempia."
Amplified-käännöksen mukaan: "Mies, jolla on paljon ystäviä, -
joka on koko maailman ystävä, on huono ystävä, -
mutta on myös ystävä, joka on veljeä läheisempi."
Tässä ei siis vain puhuta hyvästä tyypistä, vaan ihmisestä, -
joka on kaikkien kaveri aina sen mukaan, mikä milloinkin kannattaa.
Hän menee sinne, minne tuuli vie ja missä on parhaat mahdollisuudet.
Jos tilanne käy tukalaksi, hän siirtyy.
Tällaista verrataan ystävään, joka on läheisempi kuin veli.
Samoin Jeesus pysyy kanssamme.
Uskollisuus on hieno asia, ja se syntyy vahvasta vakaumuksesta.
Jos haluat seurata Jumalan kutsua, elämässäsi on oltava ihmisiä, -
joiden kautta Hän vie sinut sinne. Uskollisuus on niin hienoa, -
koska ilman sitä saatamme kadottaa näkyvistämme ihmiset, -
jotka Jumala on antanut meille siunatakseen meitä, -
ystävät, pomon, jopa puolison.
Jos pidät kiinni vakaumuksestasi, säilytät yhteyden ihmisiin, -
joiden kautta Jumala toteuttaa kutsusi.
Olimme eilen upeissa häissä, ja hääpari sanoi toisilleen "Tahdon".
Uskollisuus on sitä, että sanomme "Tahdon", ei vain hääpäivänä, -
vaan jatkuvasti, myös vaikeina aikoina.
Tiedän, että aina kun puhun avioliitosta, on ihmisiä, -
jotka ovat käyneet läpi avioliiton särkymisen tuskan.
Tiedän, että jokaisen tilanne on erilainen enkä tuomitse ketään, -
mutta kun sanomme "Tahdon", meidän täytyy tarkoittaa sitä nyt.
Emme sano "Tahdoin". Kyse on nykyisyydestä, ei menneisyydestä.
On eri asia sanoa: -
"Käyn tässä seurakunnassa" kuin "Tämä on seurakuntani".
Jälkimmäinen ilmaisee sitä, että kuulumme siihen.
Olin juuri eräässä hienossa seura- kunnassa, jolla on hyvä, nuori pastori.
Seurakunta ja pastori ovat hyvässä vauhdissa.
Sinä päivänä, kun menin sinne, seurakunnasta oli juttu -
paikallisen lehden etusivulla ja tv:ssä. Osuin sinne loistavaan aikaan.
Herra johdatti minut sinne, koska olen mediavainon asiantuntija.
Minulla on tohtorin tutkinto median kautta tapahtuvasta vastustuksesta.
Pastori puhui tiimilleen hienosti ja kiitti heitä tuesta sanoen: -
"Ette vain ole puolellani, olette kanssani." Tiedän, miltä se tuntuu.
Hyökkäyksen hetkellä on hienoa tietää, että joku on kanssasi.
Monet teistä tietävät, että kauan sitten elin tuskallisia vuosia -
isääni liittyvien asioiden vuoksi. Se mursi sydämeni.
Olen itse asiassa vasta jokin aika sitten alkanut päästä niistä yli.
Seurakunnan tuki tuona vaikeana aikana oli uskomatonta.
Olitte kanssani, enkä unohda sitä. Muistan, kuinka puhuin asiasta -
erään miehen kanssa, jolla oli täysin erilainen asenne.
Hän huolehti vain siitä, miten se kaikki vaikutti häneen itseensä.
Tunsin yhtäkkiä, että tuo mies ei siis suoranaisesti ollut minua vastaan, -
mutta hän ei tukenut minua.
Uskollisuus on hieno asia, ja se syntyy vakaumuksesta.
Rohkaisen siis teitä olemaan uskollisia Jumalan asioille.
Toinen viehättävä asia, jonka näen näissä jakeissa, on se, -
että vakaumus synnyttää rohkeutta. Pidimmepä siitä tai emme, yksi asia, -
joka seuraa vakaumuksen täyttämästä elämästä, ovat arvet.
Toisin sanoen siitä seuraa vastustusta ja taistelua.
Me länsimaalaiset emme pidä ajatuk- sesta, että meidän pitäisi kärsiä -
uskomme tai Jumalan kutsun vuoksi.
Meidän kärsimyksemme ei kuitenkaan ole lainkaan verrattavissa siihen, -
mitä ihmiset muualla maailmassa joutuvat kohtaamaan.
Heidän henkensä voi olla vaarassa uskon vuoksi.
Jos kuitenkin haluat elää elämää, jolla on suunta, se maksaa jotain.
Jakeessa 8 Paavali sanoo Timoteukselle: -
"Kärsi yhdessä minun kanssani vaivaa evankeliumin tähden".
Jakeissa 11 ja 12 hän puhuu saarnaajanlahjoistaan ja sanoo: -
"Siitä syystä minä myös näitä kärsin, enkä sitä häpeä".
Hän ei siis aio perääntyä, vaikka joutuukin maksamaan siitä hinnan.
Syvä vakaumus saa ihmisen pysymään lujana -
pahimmankin vastustuksen ja tuskan keskellä. Tästä Paavali puhuu.
Muista, että tämä kirje on Paavalin joutsenlaulu. Hänet teloitetaan pian.
Raamatussani on johdanto tähän kirjeeseen, ja sen mukaan -
Paavali varoittaa Timoteusta siitä, että tämän opetusta kohtaan -
tullaan hyökkäämään, sillä ihmiset tulevat hylkäämään totuuden.
Timoteuksella on oppaanaan Paavalin esimerkki, ja Sana vahvistaa häntä.
Hän tulee kohtaamaan kasvavaa vastustusta ja upeita mahdollisuuksia.
Nuo kaksi tulevat usein käsi kädessä.
Tuntuu, että suurin vastustus tulee juuri silloin, -
kun saamme kokea suuria siunauksia. En usko, että se on sattumaa, -
mutta tiedän, että jos elämäsi on menossa johonkin, saat arpia.
En halua puhua negatiivisista asioista, mutta siunauksella on hintansa.
Se on hintansa arvoista, ja jos vakau- muksesi on vahva, maksat hinnan -
ja pidät kurssisi. Jos taas et ole niin vahva, saatat horjua hiukan.
Surullista kyllä, horjuessaan jotkut eksyvät Jumalan tarkoituksesta.
Oletko valmis maksamaan hinnan?
Puhuin juuri ystäväni kanssa, joka on vanhimmistomme jäsen.
Hänellä on ollut hullu vuosi.
Hän on kokenut upeita siunauksia liike-elämässä ja perheensä parissa.
Mitä taas tulee hänen terveyteensä, kaikki on mennyt huonosti.
Ensin hän oli pyöräilytapahtumassa, -
jolla kerättiin rahaa hyväntekeväisyyteen.
Hän menetti pyöränsä hallinnan ja lensi suojakaiteen yli jyrkänteeseen.
Luojan kiitos, jokin oksa tarttui häneen ja esti häntä putoamasta -
satojen metrien syvyyteen pyöränsä perässä, ja hän selvisi hengissä.
Pari kuukautta sitten, juuri ennen muuttoa ulkomaille, -
hän oli taas pyöräilemässä monien seurakuntalaistemme kanssa, -
kun hänen edellään ajanut mies oli laittamassa vesipulloa telineeseen, -
unohti katsoa eteensä ja kaatui Andrewin päälle. Andrew kaatui -
ja oli sen jälkeen kauttaaltaan siteissä kuin jokin sarjakuvahahmo.
Pari viikkoa sitten hän ajoi moottoripyörällä, -
kun vieressä ajanut auto vaihtoi kaistaa hänen päällensä -
ja pyyhkäisi hänet pois tieltä. Katsokaa, miltä hän näytti.
Tuosta on vain pari viikkoa, mutta nyt hän on harmissaan, -
koska kaikki arvet ovat jo parantuneet, eikä hänellä ole enää siteitäkään.
Naiset inhoavat arpia, mutta me miehet olemme niistä ylpeitä.
Me ovat merkki miehuudesta, ja rakastamme niitä.
On eri asia nauttia vaikeista ajoista ja silti tietää, -
että Jumalan palvelemisesta voi joskus tulla arpia.
Jos vakaumuksesi on vahva, pidät kurssisi vastustuksenkin aikana.
Paavali teki niin. Hän oli vankilassa vakaumuksensa, syvän uskonsa -
ja päättäväisyytensä vuoksi, -
mutta silti hän sanoi: "Tiedän, keneen uskon ja pysyn uskossani".
Se on todella, todella voimallinen asia.
Elämässä, jolla on suunta ja tarkoitus, on jotain viehättävää.
Se tapahtuu, jos elät vahvan vakaumuksen mukaan -
ja olet järkähtämättömän päättäväinen tärkeiden asioiden suhteen.
Elämä täynnä Jumalan asioita ei ole aina helppoa, -
koska elämä ei aina ole yltäkylläistä. Joskus se maksaa ja tuottaa arpia.
Toisin sanoen kohtaamme vastustusta ja haasteita.
Olen nähnyt usein, että kohtaamme eniten vastustusta juuri silloin, -
kun edistymme parhaiten, mutta jos päätämme pitää kurssin -
ja rakennamme elämämme vahvan vakaumuksen varaan, -
saamme voimaa jatkaa.
Tästä Paavali puhui Timoteukselle, pojalleen uskossa, -
ja innosti häntä elämään tietäen, kenen puolesta hän taisteli -
ja mihin hän oli menossa, tapahtuipa elämässä mitä vain.
Hän ei saanut kavahtaa pahintakaan vastustusta, -
vaan hänen tuli täyttää Jumalan tahto ja elää elämää, jolla oli suunta.
Valitettavasti emme voi vain ladata itseemme vahvaa vakaumusta.
Se kehittyy matkan varrella. Kun olin juuri tullut uskoon, -
luin ensi kertaa Danielin kirjaa, ja jae 1:8 nousi esiin.
Siinä Daniel päätti lujasti olla syömättä ruokaa kuninkaan pöydästä.
Kuinka tuo nuori mies tiesi, mitä tehdä ja mitä ei?
Sen täytyi nousta hänen suhteestaan Jumalaan.
Tajusin, että elämässäni oli asioita, joille minun oli sanottava ei, -
jotta voisin olla uskollinen sille, mihin Jumala on minut kutsunut.
Olin kerran surffaamassa, kun aloin miettiä, -
mistä elämässäni oli kyse ja mihin se oli menossa.
Onneksi minulla oli kaveri mukana.
Mietimme asiaa ja päätimme mennä yhdessä raamattukouluun.
Se muutti meidän molempien elämän.
Kun aloitin raamattukoulun, tunsin Jumalan sanovan minulle: -
"Lee, asetin sinut erilleen tarkoituksella."
Tarkoitukseni oli auttaa ja vahvistaa muita, ja jotta voisin tehdä niin, -
minulla tuli olla vahva vakaumus. Yhdestä vuodesta tulikin 17 vuotta.
Olen raamattukoulun rehtori. Vaikutan moniin nuoriin -
ja näen heidän rakentavan tuota vakaumusta ja tarkoitusta elämäänsä.
He tietävät, mihin ovat menossa ja mikä heidän kutsunsa on.
Se on suuri kunnia ja ilo. Se saa minut nousemaan aamuisin sängystä.
Koen, että elämälläni on tarkoitus.
Kipujen mies, Jumalan Karitsa, -
jonka Hänen omansa pettivät.
Ihmisen synnit ja Jumalan viha -
pantiin Jeesuksen ylle.
Hiljaa Hän seisoi syytettynä, -
kun Häntä lyötiin, pilkattiin ja halveksittiin.
Hän taipui Isän tahtoon -
ja otti orjantappurakruunun.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Jumalan oma Poika, lähetetty taivaasta -
ostamaan vapaaksi, lunastamaan -
ja sovittamaan juuri ne, -
jotka naulasivat Hänet ristinpuuhun.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Nyt velkani on maksettu, maksettu kokonaan, -
kalliilla verellä, jonka Jeesukseni vuodatti.
Synnin kirouksella ei enää ole valtaa minuun.
Se, jonka Poika vapauttaa, on totisesti vapaa.
Nyt velkani on maksettu, maksettu kokonaan, -
kalliilla verellä, jonka Jeesukseni vuodatti.
Synnin kirouksella ei enää ole valtaa minuun.
Se, jonka Poika vapauttaa, on totisesti vapaa.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurastasi, arvostan sitä. Jumalalla on sinulle suunnitelma.
Kutsu Jeesus elämäsi ytimeen, jos et ole koskaan tehnyt niin.
Elämäsi muuttuu täysin, jos aloitat uuden luvun Hänen kanssaan.
Suomennos: Anni Lähteenmäki